12 January 2021

รางวัลที่แสดงให้เห็นถึงความมุ่งมั่นของเฮงเค็ลที่มีต่อความเป็นเลิศด้านเทคนิคและการดำเนินงาน

เฮงเค็ลได้รับรางวัล Supplier Performance Excellence Award จาก

**บริษัท เมอร์เซเดส-เบนซ์ แมนูแฟคเจอริ่ง (ประเทศไทย)**

กรุงเทพฯ – เฮงเค็ล ประเทศไทย ได้รับรางวัลซัพพลายเออร์ที่เป็นเลิศในด้านการดำเนินการ (Supplier Performance Excellence Award 2020) ในหมวดสินค้าอุปโภคบริโภค

การมอบรางวัลประจำปีเป็นการยกย่องซัพพลายเออร์ที่แสดงให้เห็นถึงความมุ่งมั่นในการนำเสนอผลงานที่โดดเด่นและปรับปรุงมาตรฐานการให้บริการอย่างต่อเนื่องในระหว่างปี ซัพพลายเออร์เหล่านี้ได้รับการประเมินตามคุณภาพของผลิตภัณฑ์ มาตรฐานการให้บริการ ความตรงต่อเวลาในการส่งมอบงาน และความสามารถในการแก้ปัญหา

นายแอนเดรียนโต้ จายาเปอร์นา ประธาน บริษัทเฮงเค็ล กล่าวว่า “เรารู้สึกเป็นเกียรติอย่างยิ่งที่ได้รับรางวัล Supplier Performance Excellence Award นี้ เฮงเค็ลได้นำเสนอโซลูฃั่นที่เป็นนวัตกรรมและครบวงจรสำหรับอุตสาหกรรมการผลิตยานยนต์ทั่วโลกรวมถึงในประเทศไทย สิ่งที่ทำให้เราแตกต่างคือความมุ่งมั่นในการรับฟังความต้องการของลูกค้า เราหวังเป็นอย่างยิ่งที่จะเสริมสร้างความร่วมมือกับ บริษัท เมอร์เซเดส-เบนซ์ แมนูแฟคเจอริ่ง (ประเทศไทย) และขยายการเติบโตและความสำเร็จต่อไปในปี 2564 และต่อไป”

เฮงเค็ลจัดหาผลิตภัณฑ์ที่หลากหลายให้กับ บริษัท เมอร์เซเดส-เบนซ์ แมนูแฟคเจอริ่ง (ประเทศไทย) ภายใต้แบรนด์ Bonderite และ Teroson รวมถึงสารทำความสะอาด สารกันรั่ว สารป้องกันการกระพือ (anti-flutter applications), สารเคลือบหลุมร่อง และสารยึดติด

# # #

**เกี่ยวกับเฮงเค็ล**

เฮงเค็ล ดำเนินธุรกิจทั่วโลกด้วยพอร์ตโฟลิโอผลิตภัณฑ์ที่สมดุลและหลากหลาย บริษัทฯ เป็นผู้นำในสามกลุ่มธุรกิจทั้งในธุรกิจเพื่ออุตสาหกรรมและธุรกิจสินค้าอุปโภคบริโภค อันเป็นผลมาจากแบรนด์ นวัตกรรม และเทคโนโลยีที่แข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ในธุรกิจผลิตภัณฑ์ซักล้างและผลิตภัณฑ์ในครัวเรือน และผลิตภัณฑ์บิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลายตลาดและประเภทผลิตภัณฑ์ทั่วโลก เฮงเค็ลก่อตั้งขึ้นในปี พ.ศ. 2419 และมีประวัติความสำเร็จอันยาวนานกว่า 140 ปี ในปี พ.ศ. 2562 เฮงเค็ลมียอดขายมากกว่า 2 หมื่นล้านยูโร และมีผลกำไรดำเนินงานที่ปรับปรุงแล้ว 3,200 ล้านยูโร เฮงเค็ลมีพนักงานมากกว่า 52,000 คนทั่วโลก ซึ่งมีความหลากหลายมีความมุ่งมั่น รวมกันเป็นหนึ่งเดียวด้วยวัฒนธรรมขององค์กรที่แข็งแกร่ง มีจุดมุ่งหมายร่วมกันในการสร้างคุณค่าที่ยั่งยืน และมีคุณค่าร่วมกัน ในฐานะผู้นำด้านความยั่งยืนซึ่งเป็นที่ยอมรับ เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติมกรุณาเข้าชมที่ [www.henkel.com](http://www.henkel.com)

# # #

ข้อมูลสำหรับสื่อมวลชน กรุณาติดต่อ

แม็กกี้ แทน

เฮงเค็ล

โทรศัพท์ +65 6424 7045

อีเมล maggie.tan@henkel.com